Iktatószám: KGO/154-50/2016.

Napirend sorszáma:

**Előterjesztés**

**Hévíz Város Önkormányzat Képviselő-testületének**

**2016. október 27-ei rendes nyilvános ülésére**

**Tárgy:** Hévíz Város Önkormányzat 2016. évi költségvetéséről szóló 2/2016. (I. 29.) rendelet módosítása

**Az előterjesztő:** Papp Gábor polgármester

**Készítette:** Kondákorné Farkas Erika Közgazdasági Osztály

**Megtárgyalta:** Jogi- Ügyrendi, Szociális Bizottság,

Oktatási, Kulturális és Sport Bizottság,

Pénzügyi, Turisztikai és Városfejlesztési Bizottság

**Törvényességi szempontból ellenőrizte:** dr. Tüske Róbert jegyző

Papp Gábor

polgármester

**I.**

**BEVEZETŐ**

Az államháztartásról szóló 2011. évi CXCV. törvény (továbbiakban Áht.) 34. § (1) bekezdése alapján a helyi önkormányzat költségvetési rendeletében megjelenő bevételek és kiadások módosításáról, a kiadási előirányzatok közötti átcsoportosításról - (2) és (3) bekezdésben meghatározott kivétellel – a képviselő-testület dönt.

A helyi önkormányzat költségvetési rendelete lehetővé teheti a polgármester számára a helyi önkormányzat bevételeinek és kiadásainak módosítását és a kiadási előirányzatok közötti átcsoportosítást.

Az Áht. 34. § (4) bekezdés szerint a képviselő-testület a (2) és (3) bekezdés szerinti előirányzat-módosítás, előirányzat-átcsoportosítás átvezetéseként - az első negyedév kivételével – negyedévenként, a döntése szerinti időpontokban, de legkésőbb az éves költségvetési beszámoló elkészítésének határidejéig, december 31-i hatállyalmódosítja költségvetési rendeletét.

Ha évközben az Országgyűlés, a helyi önkormányzatot érintő módon a támogatások előirányzatait zárolja, azokat csökkenti, törli, akkor az intézkedés kihirdetését követően haladéktalanul a képviselő-testület elé kell terjeszteni a költségvetési rendelet módosítását.

A (3) bekezdés szerint a helyi önkormányzati költségvetési szerv bevételi és kiadási előirányzatai – a Kormány rendeletében meghatározott esetben – a helyi önkormányzati költségvetési szerv saját hatáskörében módosíthatóak, kiadási előirányzatok egymás között átcsoportosíthatók.

Hévíz Város Önkormányzat 2016. évi költségvetéséről szóló 2/2016. (I. 29.) rendelet módosítása – az állami támogatás összegének módosulása, az államháztartáson belülről és kívülről átvett, az Áht-n kívülre nyújtott támogatások előirányzott összegének módosulása, a működési bevételek várható összegének korrigálása, a működési kiadások előirányzatának módosítása, a felhalmozási kiadási előirányzatok módosítása, valamint a Képviselő-testületi döntések költségvetési rendeleten való átvezetése miatt – vált szükségessé.

**II.**

**BEVÉTELEK**

Az önkormányzat és intézményei bevételi főösszege jelen rendelet módosítás hatására 45.945 ezer Ft-tal változik.

A ***működési pénzforgalmi bevételek*** előirányzatamódosul ezzel az összeggel.

Az **önkormányzatnál** bevételi előirányzata 35.664 ezer forinttal emelkedik, mely a működési pénzforgalmi bevételi előirányzat módosítását tükrözi.

832 ezer Ft-tal nő az *önkormányzat - államháztartáson belüli - működési támogatásainak*összege.

Ezen belül csökken a *helyi önkormányzatok működésének és ágazati feladatainak t*ámogatása

2.089 ezer forinttal csökken a köznevelési feladatok állami támogatása.

Csökkentésre került az óvodai nevelés gyermek létszáma. 8 hónap tekintetében a 2015. évi elszámolás belső ellenőr által vizsgált adata szerinti lemondásra került 3 fő gyermek létszám. 4 hónap vonatkozásában a beiratkozási adatok ismeretében a decemberben igényelt 2016/2017. nevelési évre becsült adatból 5 fő lemondására volt szükség. (Októberi felmérés során sajnos további gyermeklétszám lemondása várható.)

A gyermeklétszám csökkenés miatt csökken a pedagógusok elismert létszáma alapján kapott bértámogatás, valamint a pedagógus béremelést finanszírozó 3 havi kiegészítő támogatás összege. Szintén a gyermeklétszám kedvezőtlen alakulása okozza, a számított gyermeklétszám alapján nyújtott óvodaműködtetési támogatás összegének mérséklését.

A minősített óvodapedagógusok létszáma a vezető óvónő múlt évi nyugdíjazása miatt csökken. Az eredeti felmérésben a minősített pedagógusok létszáma a 2015 október 1-i állapot szerint automatikusan töltődött. Módosításra nem volt lehetőség csupán a májusi felmérés során.

1.122 ezer forinttal nő a *gyermekjóléti és gyermekétkeztetési feladatok ellátására kapott állami támogatások* előirányzata.

A májusi felméréskor a szakosított ellátás adatainak megadásakor az idősek létszámán belül módosításra került a demens és nem demens ellátottak száma. Az 57 fő ellátottból, a korábbi demens ellátotti létszám duplázódott és 10 főre emelkedett. Az a létszám változás kerekítés miatt nem módosította az elismert szakmai dolgozók támogatásának alapját képező mutatót, mely továbbra is 15 fő.

Az országos adatok alapján az adó-erőképességet is figyelembe véve, a szociál- és nyugdíjpolitikáért felelős miniszter, az államháztartásért felelős miniszter és a helyi önkormányzatokért felelős miniszter az idősek tartós bentlakásos ellátásának korábban megállapított támogatási összegét módosította. Az *intézmény-üzemeltetési* támogatás összege 3.777 ezer forinttal csökkent.

Májusban 11 fővel növeltük az étkező gyermekek létszámát. Emiatt nőtt az elismert konyhai dolgozók létszáma, mely alapján a gyermekétkeztetés bértámogatása 408 ezer forinttal növekedett. A gyermekétkeztetés miniszterek által megállapított üzemeltetési támogatásának összege 42 ezer Ft-tal csökkent.

A tényadatok alapján módosításra került a tavaszi szünidei gyermekétkezés létszámadata. Az 1 fő létszámcsökkenés a rászorult hátrányos gyermekek részére biztosított szünidei étkeztetés támogatását 2 ezer forinttal csökkentette

Az előző rendelet módosítás óta folyósításra került az augusztus – október havi szociális ágazati kiegészítő pótlék, összesen 992 ezer Ft összegben.

A III. és IV. negyedévre igényelt és folyósított szociális ágazati pótlék összege 3.113 ezer Ft.

Fenti összegek tovább növeli agyermekjóléti és gyermekétkeztetési feladatok ellátására kapott állami támogatások előirányzatát. A szociális intézmény eredeti költségvetésének készítésekor a fizetendő személyi juttatások összege tervezésénél már figyelembe vették a szociális ágazati pótlék, illetve az azt kiegészítő pótlék összegét. Az eredeti költségvetés saját forrásból biztosította a kiadások fedezetét. Az állami támogatás a saját erőt fenti összegben kiváltja. Így az e címen kapott támogatás az általános tartalék összegét növeli.

1.799 ezer forint emelkedik *a működési célú és kiegészítő támogatások* előirányzata összeggel. Az eredeti költségvetésben a fejezeti kezelésű pénzeszköz átvételek között a 2016. évi bérkompenzáció támogatásának összege már tervezésre került. A MÁK értesítése alapján a 2016. július-augusztus havi bérkompenzáció összege átcsoportosításra kerül a működési célú és kiegészítő támogatások előirányzata közé.

Az *egyéb működési célú támogatások államháztartáson belülről* kapott bevételeinek előirányzata 1.757 ezer Ft-tal csökken.

Az előirányzatot csökkenti a fentiekben ismertetett július – augusztus havi bérkompenzáció.

42 ezer forinttal növekszik a *fejezeti kezelésű pénzeszköz átvétel* összege.

Az ”Európa a polgárokért” című elnyert határokon átívelő pályázat kifolyósított előlegének összege az előző rendeletmódosításhoz képest pontosításra kerül. Az elnyert támogatás teljes összege 18.780 ezer Ft.

*Államháztartáson kívülről átvett működési célú pénzeszközök* előirányzata 36589 ezer Ft összegben kialakításra kerül.

A Képviselő-testület 225/2016 (IX. 30.) határozatában, a korábbi években az Aquamarin Szállodaipari Kft veszteségeinek fedezésére pótbefizetésből biztosított lekötött tartalék visszafizetését rendelte el. A Képviselő-testület a határozatot, mint a Kft egyszemélyes alapító tulajdonosa hozta meg.

**Intézmények:**

Valamennyi intézmény esetében finanszírozási bevételként jelenik meg a Képviselő-testület 244/2016. (IX. 30.) határozata alapján felosztott, és 2016. II. félévi jutalomként átadott irányító szervi támogatás.

**Polgármesteri Hivatal:**

A Polgármesteri Hivatal ***működési pénzforgalmi bevételi előirányzata 861 ezer forinttal emelkedik.***

Ez az összeg az október 2-ai népszavazásra folyósított egyéb működési célú Áht-n belülről átvett támogatás összege, melyet a Nemzeti Választási Iroda folyósított.

***Finanszírozási bevételek előirányzata*** 7.801 ezer Ft-tal emelkedik.

Jutalom címén kapott *működési célú irányító szervi támogatás* összege 7.739 ezer Ft.

A *felhalmozási célú irányító szervi támogatás* előirányzata 62 ezer Ft-tal emelkedik, mely 2 db Alcatel telefonkészülék vásárlását fedezi.

**GAMESZ:**

Az intézmény **bevételi előirányzata** 9.991 ezer Ft-tal emelkedik.

1.237 ezer Ft-tal nőa ***működési pénzforgalmi bevétel*** tervezett összege.

Az *Áht-n belülről származó egyéb működési célú pénzeszköz átvétel* előirányzatát növeli a Zala Megyei Kormányhivatal Munkaügyi Központjától, közfoglalkoztatási szerződéssel alkalmazottak támogatására kapott összeg.

***Finanszírozási bevételek*** előirányzata 8.754 ezer Ft-tal emelkedik.

Jutalom címén kapott *működési célú irányító szervi támogatás* összege 8.754 ezer Ft. A felhalmozási célokra átcsoportosított irányítószervi támogatás összege 1.400 ezer Ft.

A *felhalmozási célú irányító szervi támogatás* előirányzata a fenti összeggel emelkedik, Az intézmény az átcsoportosítást pénzes automata vásárlására kérte.

**Brunszvik Teréz Napközi Otthonos Óvoda:**

Az intézmény **bevételi előirányzata** 2.039 ezer Ft-tal emelkedik.

***Finanszírozási bevételek*** előirányzata növekszik a fenti összeggel.

*A működési célú irányító szervi támogatás* összege növekedett a 4.128 ezer Ft jutalom összegével és csökkent az óvodai gyermeklétszám csökkenés miatti 2.089 Ft állami támogatás elvonás összegével.

**Gróf I. Festetics György Művelődési Központ:**

Az intézmény bevételi előirányzata9.471 ezer forinttal megemelésre kerül.

A ***működési bevételi előirányzata***7.500 ezer Ft-tal módosul. Ez a működési bevételeknél évvégéig várható többletbevétel összege. Év végéig mozijegyekből 5.500 ezer Ft, programajánló reklámbevételekből 500 ezer Ft, Adventi kitelepülés bevételiből 1.000 ezer Ft, decemberi koncertek belépő jegyeiből 500 ezer Ft többletbevétel várható.

***Finanszírozási bevételek*** előirányzata 1.971 ezer Ft-tal emelkedik.

A *működési célú irányító szervi támogatás* összege 1.412 ezer Ft. A Jutalom keret felosztásából származó irányító szervi támogatás 1.971 ezer Ft. 559 ezer Ft előirányzat átcsoportosítását kérte az intézmény a felhalmozási támogatások közé.

*Felhalmozási célú* *irányító szervi támogatás* összege 559 ezer Ft.

**TASZII:**

A szociális intézmény **bevételi előirányzata** 17.879 ezer Ft-tal növekszik.

***Működési bevételek előirányzata*** 683 ezer forinttal emelkedik. Ezzel az összeggel módosul az *egyéb működési célú Áht-n belüli támogatások* előirányzata. A Zala Megyei Kormányhivatal Munkaügyi Központja időarányosan támogatja az összeggel a közfoglalkoztatás keretében alkalmazott foglalkoztatottakat. Az eredeti költségvetésben szereplő összeg módosításra kerül, a Munkaügyi Központ által 2016. február-szeptember hónapokra folyósított összegre.

A ***finanszírozási bevételek előirányzata*** 17.773összeggel módosul.

A *működési célú irányító szervi támogatás* előirányzata módosul ezzel az összeggel, melyből 5.671 ezer Ft a jutalom előirányzott összege.

3.777 ezer Ft az idősek tartós bentlakásos szakosított ellátásának intézmény-üzemeltetésre adott állami támogatás csökkenése. Mivel az állami támogatás elvonása ellehetetlenítené a szakosított ellátást, az önkormányzat a kieső támogatás összegét saját forrásból biztosítja.

Az intézmény több esetben kéri az intézményfinanszírozás megemelését zavartalan működéséhez:

Az eredeti költségvetés összeállításánál tervezésre került a közfoglalkoztatással kapcsolatos pénzeszköz átvétel zöme. A kiadások között viszont elmaradt a közfoglalkoztatottak létszámának ismerete hiányában, a részükre fizetendő bérek és járulékok tervezése. Lényegében az átvett támogatás a terv készítésekor más célokra lett felhasználva. Ezt a téves tervezést korrigálandó 5.534 ezer Ft működési célú támogatás biztosítása szükséges.

A tárgy évi költségvetés összeállításakor a védőnői szakdolgozók kiegészítő díjazását a 2015. évi adatok alapján tervezte meg az intézmény. A védőnői szolgálat ellátási területeinek ez évi felosztása után, meghatározásra került az OEP által finanszírozható pontszám. A megemelkedett pontérték az alapja a kiegészítő díjazásnak. A két védőnő esetében a megemelkedett pontszám, illetve az egészségügyi szolgáltatások Egészségbiztosítási Alapból történő finanszírozásának részletes szabályairól szóló 43/1999. (III. 3.) Kormányrendelet 76/L. §-ában rögzített előírások, összesen 423 ezer Ft-tal emelik meg a személyi juttatások és a munkaadót terhelő járulékok szükséges előirányzatát. Előbbi többlet kiadás fedezetére az intézmény irányító szervi támogatást kér.

Idén szeptember 1. napjától változás volt a pedagógus bérek tekintetében, mely a bölcsődében két főt érint. A szeptember-november hónap vonatkozásában a megemelkedett személyi juttatás és közteher összegére kért irányító szervi támogatás összege 68 ezer Ft.

Az intézmény 2016. évi dologi kiadásai fedezetére 115.322 ezer Ft módosított előirányzattal rendelkezik. Az év elő 9 hónapjában a szoros és ellenőrzött gazdálkodás mellett is 90.340 ezer Ft a dologi kiadások tényadata. A folyamatos és biztonságos feladat ellátás érdekében az évből még hátra lévő 3 hónap vonatkozásában a szociális intézmény a dologi kiadások tervezettől eltérő alakulása miatt 5.500 ezer Ft többlettámogatást kér az önkormányzattól. Az év végéig az intézménynél többletbevétel várható a működési célú pénzeszközök, illetve az intézményi működési bevételek esetében. A többletbevétel hozzávetőleges összegét csak december elején tudják megállapítani. Ezért szükséges a dologi előirányzat megemelése azzal a feltétellel, hogy a keletkező többletbevétel összegét a fenntartó a gazdálkodási év végén elvonja.

**III.**

**KIADÁSOK**

Az önkormányzat és intézményei kiadási előirányzatának főösszege – azonosan a bevételi főösszeggel – 45.945 ezer Ft-tal módosul.

A ***működési pénzforgalmi kiadások*** kiemelt előirányzatának tervezett összege önkormányzat és intézményei esetében 85.551 ezer Ft-tal emelkedik.

**Önkormányzat**

Az önkormányzat kiadásainak előirányzata 35.664 ezer Ft-tal emelkedik.

Ezen belül a ***működési pénzforgalmi kiadások***előirányzata 39.530 ezer Ft-tal növekszik.

A *személyi juttatások* előirányzata 640 ezer Ft-tal, a *munkaadót terhelő járulékok és a szociális hozzájárulási adó* előirányzata 207 ezer Ft-tal emelkedik.

A két előirányzatok emelkedését javarészt a 2016. II. félévi jutalom, valamint a Csokonai Irodalmi és Művészeti Társaság polgármesteri fogadása - reprezentációnak számító - tervezett kiadásai okozzák.

Az önkormányzat *dologi kiadások* előirányzata 2.748 ezer Ft-tal emelkedik.

A Képviselő-testület 215/2016. (IX. 1.) határozatában 1.000 ezer Ft-ot biztosított a "Szemléletformáló programok Hévízen" KEHOP-5.4.1. projekt megvalósíthatósági tanulmány és mellékletei elkészítéséhez.

A Képviselő-testület 234/2016. (IX. 30.) határozatával 1.000 ezer Ft forrást biztosít a 1089/2. a 1403/2. és a 978. helyrajzi számú ingatlanokon önkormányzati társasház alapításához és az alapítás műszaki és jogi hátterének előkészítéséhez, kidolgozásához. Az előirányzat biztosítja a fedezetet az 1403/2 helyrajzi számú ingatlan megosztásvizsgálatával és telekkönyvi megnevezése javításával kapcsolatos kiadásokhoz.

Több beruházási esetében szükséges a felhalmozási kiadások közül átcsoportosítani a dologi kiadások közé:

* Lőtér területének fejlesztése esetében 300 ezer Ft-t szükséges átcsoportosítani szakmai tevékenységet segítő szolgáltatásra.
* Fortuna utca és Dombi sétány beruházásnál 424 ezer Ft-ot szükséges átcsoportosítani, mivel a fordított Áfa befizetési kötelezettség a dologi kiadások között könyvelendő.

Dologi kiadásokon belül több esetben szükséges a tervezési alapegységek közötti átcsoportosítás. Ezek az átcsoportosítások összegében nem módosítják a kiemelt előirányzatot.

*Ellátottak pénzbeli juttatása* előirányzat 25 ezer forinttal csökken.

Az előirányzaton belül tervezési alapegységek között átcsoportosítás szükséges a nyári gyermekétkeztetés előirányzott összegéből 117 ezer Ft átcsoportosításra kerül a szociális nyári tábor és gyermekétkeztetés kiadásaira. Az átcsoportosított összegből 92 ezer forint továbbra is természetbeni ellátásként jelenik meg, de 25 ezer Ft a dologi kiadásokat - Áfá-t - fedezi.

56.988 ezer forinttal emelkedik az *Államháztartáson kívüli működési célú* *pénzeszköz átadás* előirányzata.

* A Képviselőtestület 227/2016. (IX. 30.) határozatával 27.500 Ft többlet támogatást biztosít a Hévízi Turisztikai Nonprofit Kft részére.
* A Képviselőtestület 230/2016. (IX. 30.) határozatában - 2016. december 31-i visszafizetési határidővel - 29.021 ezer Ft működési támogatást biztosít a Hévíz Sportkör számára, a labdarúgócsapat Nemzeti Bajnokság magasabb, NB III-as csoportban indulása miatt.
* 350 ezer Ft-tal támogatja az önkormányzat a Dunántúli Református Egyházkerületet az 2016. október 8-ai lelkipásztori beiktatást követő vendéglátás költségeinek fedezésére.

Hévíz Sportkör újfent kéréssel fordult önkormányzatunkhoz. E-mailben előadta, hogy a 2015/2016. évi TAO pályázattal kapcsolatos önerő előzetes elszámolása során, a kézilabda szakosztály tárgyi eszköz alszámláján 117 ezer Ft maradt. Ezt az összeget szeretné megtartani és átvezettetni - az éves működést biztosító támogatások közé - a létesítmény költségvetésébe. Fentiekben leírtakhoz kéri a tisztelt Képviselő-testület hozzájárulását. Kérelmének megfelelően a felhalmozási TAO önerőből 117 ezer Ft átcsoportosításra kerül a Hévíz Sportkör 2016. évi működési támogatására, mely ezáltal 98.692 ezer Ft összegre emelkedik.

*Működési célú céltartalék:*

Önkormányzati kinevezett dolgozók juttatása:

A Képviselő-testület 244/2016. (IX. 30.) határozatával a 28.767 ezer Ft összegű nevesített tartalék jutalom céljára történő felhasználásáról döntött.

Polgármesteri hatáskörben felhasználható céltartalék:

A tartalékból előirányzata az elmúlt időszakban 650 ezer Ft-tal csökkent. A felhasználása következő célokat szolgálta:

* 350 ezer Ft a Dunántúli Református Egyházkerület részére, melyből Hévízi gyülekezet 2016. október 8-ai lelkipásztori beiktatást követő vendéglátás, díszebéd költségeit fedezik.
* 300 ezer Ft összegben csökkenti a "polgármesteri keretet" a Csokonai Irodalmi és Művészeti Társaság polgármesteri fogadásának kiadása. A 70 fő vendéglátásával kapcsolatos, GAMESZ által számlázott kiadása 200 ezer Ft. Azonban a fogadás reprezentációnak minősül, melyet 64 ezer Ft EHO és 36 ezer Ft SZJA terhel.

Fentiekben ismertetettek miatt, az év hátralévő részében felhasználható „Polgármesteri keret” összege 2.413 ezer Ft-ra csökkent.

Kérem a tisztelt Képviselő-testületet, fogadja el tájékoztatásomat a polgármesteri hatáskörben felhasználható előirányzat igénybevételéről!

Általános tartalék:

Az általános tartalék előirányzata 8.389 ezer Ft-tal emelkedik. A testületi hatáskörben felhasználható tartalék előirányzatát ellentétes hatások alakítják.

Növelte az általános tartalékot:

* Aquamarin Szállodaipari Kft Képviselő-testület által elrendelt, korábbi években teljesített alapítói pótbefizetések lekötött tartalékból való visszafizetése.
* 2016. évi egyéb szálláshelyek minőségfejlesztési célú támogatására biztosított önkormányzati támogatás elszámolása után visszafizetendő 7.672 ezer Ft.
* 2016. III. és IV. negyedévi szociális ágazati pótlék és augusztus-október közötti 3 havi ágazati kiegészítő pótlék folyósított összege.
* gyermekétkeztetés májusi felmérés szerint önkormányzatot megillető összege.
* A felhalmozási lekötött tartalékban elkülönített "Hévízi piac területének infrastruktúrafejlesztéseTOP-1.1.3.-15 pályázati önerőre" megjelölt összeg átcsoportosításából származó 41.019 ezer Ft. Az összeg átcsoportosítása szükséges, mert a Képviselő-testületi határozatokban szereplő célokra és a gazdálkodás során szükséges kiadásokra az általános tartalék már nem biztosít megfelelő összegű fedezetet.

Ugyanakkor az általános tartalék nyújtott fedezetet:

* Képviselő-testület 195/2016. (VIII. 30.) határozata szerinti, az adósságkonszolidációban nem részesült települési önkormányzatok fejlesztéseinek támogatására benyújtott pályázat, pályázott támogatáson felüli önkormányzatot terhelő kiadására, 4.420 ezer Ft-ra.
* Képviselő-testület 215/2016. (IX. 1.) határozatában szereplő 1.000 ezer Ft-ra, mely a "Szemléletformáló programok Hévízen" KEHOP-5.4.1. projekt megvalósíthatósági tanulmány és mellékletei elkészítéséhez szükséges.
* Képviselő-testület 227/2016. (IX. 30.) határozatában elrendelt a Hévízi Turisztikai Nonprofit Kft részére nyújtandó 27.500 ezer Ft többlettámogatásra.
* Képviselő-testület 230/2016. (IX. 30.) határozatában elrendelt a Hévízi Sport-kör részére nyújtandó visszafizetendő működési támogatásra, 29.021 ezer Ft-ra.
* Képviselő-testület 234/2016. (IX. 30.) határozatában megjelölt kiadásokra. A Képviselő-testület 1.000 ezer Ft forrást biztosít a 1089/2. a 1403/2. és a 978. helyrajzi számú ingatlanokon önkormányzati társasház alapításához és az alapítás műszaki és jogi hátterének előkészítéséhez, kidolgozásához. Az előirányzat biztosítja a fedezetet az 1403/2 helyrajzi számú ingatlan megosztás vizsgálatával és telekkönyvi megnevezés javításával kapcsolatos kiadásokhoz.
* Képviselő-testület 235/2016. (IX. 30.) határozatában a labdarugó center pálya NB III-as előírásoknak megfelelő átalakításokhoz biztosított támogatásra, 5.500 ezer Ft-ra. A támogatás a Hévíz Sportkört illeti meg.
* 2016. májusi felmérés szerint, az idősek szakosított ellátásával kapcsolatban megvont állami támogatás önerőből pótolt 3.777 ezer Ft összegére.
* Teréz Anya Szociális Integrált Intézmény által a 2016. évi zavartalan működéshez igényelt irányító szervi többlettámogatásra, 11.525 ezer Ft-ra.

Fenti tényezők hatására az általános tartalék előirányzata 22.114 ezer forintra emelkedik.

**Intézmények:**

**Polgármesteri Hivatal** kiadási előirányzata 8.662 ezer Ft-tal emelkedik.A ***működési pénzforgalmi kiadás előirányzata*** 8.600 ezer Ft-tal emelkedik

6.638 ezer Ft-tal növekszik a személyi juttatások és 1.803 ezer Ft-tal a munkaadót terhelő járulékok előirányzata. Minkét előirányzat a jutalom és az október 2-ai népszavazás miatt módosul.

*Dologi kiadások* előirányzata 149 ezer Ft-tal növekszik, melyet szintén az október 2-ai népszavazásra fordítható összeg emel meg.

*Működési célú támogatás Áht-n belülre* előirányzat kialakításra kerül 10 ezer Ft összeggel. A Hévízgyógyfürdő és Szent András Reumakórház a népszavazás Szavazatszámláló Bizottságában részt vevő 1 fő alkalmazottja után, kérte annak október 3-i pihenőnapjára eső bére és azt terhelő járuléka megtérítését.

**GAMESZ:** Az intézmény ***működési pénzforgalmi kiadás előirányzata*** 8.591 ezer Ft-tal emelkedik. A személyi juttatások előirányzata 7.983 ezer Ft-tal, a *munkaadót terhelő járulék* előirányzata 2.008 ezer Ft-tal növekszik.

Az előirányzatokat a közfoglalkoztatási szerződéssel alkalmazottak időarányos személyi juttatása és a munkaadót terhelő járuléka, továbbá a fenntartó által finanszírozott 2016. II. félévi jutalom összege növeli.

*Dologi kiadások* előirányzata 1.400 ezer Ft-tal csökken. Az összeget az intézmény felhalmozási célra kérte átcsoportosítani.

**Brunszvik Teréz Napközi Otthonos Óvoda:** ***működési pénzforgalmi kiadás előirányzata*** 2.039 ezer Ft-tal emelkedik. A személyi juttatások előirányzata 2.463 ezer Ft-tal, a *munkaadót terhelő járulék* előirányzata 665 ezer Ft-tal növekszik.

Az előirányzatokat a fenntartó által finanszírozott 2016. II. félévi jutalom összege emeli, viszont a 2016. májusi állami támogatás felmérésében jelzett gyermeklétszám és minősített pedagógus létszám csökkenés miatti elvonás csökkenti.

**Gróf I. Festetics György Művelődési Központ *működési pénzforgalmi kiadás*** előirányzata 8.912 ezer forinttal növekszik.

Emelkedik 993 ezer Ft-tal a *személyi juttatások* és 419 ezer Ft-tal a *munkaadót terhelő járulék* előirányzata. Ez tartalmazza az irányító szerv által biztosított II. félévi jutalom és járuléka összegét. Ugyanakkor a személyi juttatás előirányzatai terhére átcsoportosítást kért az intézmény, melyből beruházási előirányzatát kívánja megemelni.

*Dologi kiadások* előirányzata 7.500 ezer Ft-tal emelkedik. Az intézmény az évvégéig várható többletbevételeit az évvégéig felmerülő működési kiadásainak fedezetére kívánja felhasználni.

**TASZII:** A szociális intézmény ***működési pénzforgalmi kiadások*** előirányzata 17.879 ezer Ft-tal növekszik. 10.330 ezer Ft-tal növekszik a *személyi juttatások* és 2.049 ezer Ft-tal a *munkaadót terhelő járulék* előirányzata.

Mindkét előirányzatot növeli:

* az irányító szerv által biztosított II. félévi jutalom és járuléka összege.
* a közfoglalkoztatottak bére és járuléka.
* a védőnők eredeti költségvetésben tervezett és 2016. évre érvényes kiegészítő díjazásának különbözete.
* bölcsődei pedagógusok illetményének emelkedése.

*Dologi kiadások* előirányzata 5.500 ezer Ft-tal növekszik. Az intézmény a irányító szervi pótfinanszírozásból, a fenti összeggel az évvégéig hátralévő 3 hónap folyamatos és biztonságos feladatellátását kívánja fenntartani.

***Felhalmozási kiadások:***

A ***felhalmozási pénzforgalmi kiadások*** előirányzata az önkormányzat és intézményei esetében 39.606 ezer Ft-tal csökken.

Az **Önkormányzat *felhalmozási pénzforgalmi kiadás***i előirányzata 41.627 ezer forinttal módosul.

Emelkedik 3.598 ezer Ft-tal a *beruházások*, és 912 ezer Ft-tal a *felújítások* előirányzata.

A felhalmozási kiadások előirányzatát a 7. számú melléklet tartalmazza.

A felhalmozási kiadások előirányzat módosításában a Képviselő-testületi döntések átvezetése tükröződik. Ezek a következők:

* Adósságkonszolidációban nem részesült települési önkormányzatok fejlesztéseinek támogatására benyújtott pályázatban, a pályázott támogatáson felüli önkormányzatot terhelő kiadások összegévek kialakításra került a Nagy parkoló tér "T" jelű belterületi út építésének előirányzata 3.043 ezer Ft + Áfa összegben. A Nyírfa utca felújítása beruházási cél esetében 438 ezer Ft + Áfa összeggel megemelésre került a korábbi előirányzat.
* Árpád utca déli szakaszának felújítása beruházási cél 641 ezer Ft + Áfa összegben megemelésre kerül. Az összeg az útalap megerősítését szolgálja1 m szélességben és 30 cm mélységben.

2016. évi költségvetésben több a fentiekben még nem említett, új beruházási jogcím kerül kialakításra:

* Hévízi Tv épületének felújítása 718 ezer Ft + Áfa összegben.
* Pilóta nélküli légi jármű (drón) beszerzése.

Fenti két felhalmozási jogcímhez szükséges forrást, a "Nagyműfüves focipálya betonfalának védő gumi borításához" korábban kialakított előirányzat átcsoportosításával tudtuk biztosítani.

Több beruházás esetében, előirányzatok egy részét a dologi kiadások közé szükséges átvezetni, mivel a pályázatok előkészítésével, tervezéssel kapcsolatos kiadások ott kerülnek könyvelésre. Csökkenti a felhalmozási kiadások előirányzatát a befizetendő fordított Áfa miatti átcsoportosítás is. (Pl: Fortuna és Dombi sétány felújítása esetében 424 ezer Ft.

*Felhalmozási pénzeszköz átadás Államháztartáson kívülre:*

Az előirányzat 2.289 ezer Ft-tal csökken.

* Az egyéb szálláshelyek minőségfejlesztési támogatás elszámolása során 7.672 Ft visszafizetését rendelte el a Képviselő-testület. Mivel a minőségfejlesztési támogatás - 16.000 ezer Ft - Hévíz Turisztikai Desztinációs Menedzsment Egyesület részére történő folyósítása és az elszámolás miatti visszafizetés tárgy éven belül történik, az átadott előirányzat összege, a visszafizetendő összeggel csökkentésre kerül.
* Hévíz Sportkör 2015/2016. TAO pályázati önrészéből 117 ezer Ft, a 2016. évi működés finanszírozásához adott működési támogatások közé kerül átcsoportosításra.
* 5.500 ezer Ft a Képviselő-testület által a Hévíz Sportkört részére biztosított - a labdarugó Center pálya NB III-as előírásoknak megfelelő átalakítását segítő - támogatás.

*Felhalmozási kölcsön* előirányzata összességében nem változik. Azonban 600 ezer Ft-ot át kell csoportosítani a lakosságnak nyújtandó előirányzat terhére. Ez az összeg a munkáltatói kölcsön előirányzatát növeli.

*Felhalmozási tartalékok:*

*Egyéb felhalmozási tartalék* előirányzata megszűnik.

A tartalék felhasználása az alábbi célokat szolgálja:

* "Árpád utca déli szakaszának felújítása" előirányzatának 814 ezer Ft összegű megemelése.
* Részbeni - 2.015 ezer Ft - fedezetet biztosít a Nagyparkolótér "T" jelű belterületi út építésének előirányzata kialakítására.

*Nagy-projektalap önrész tartalék* *terhére vállalt kötelezettségek* közül megszüntetésre kerül a "Hévízi piac területének infrastruktúrafejlesztéseTOP-1.1.3.-15 pályázati önerő" 41.019 ezer Ft összegű elkülönített előirányzata

**Intézmények:**

**Polgármesteri Hivatal *felhalmozási pénzforgalmi kiadások*** előirányzata 62 ezer forinttal emelkedik. Az összeg 2 db Alcatel telefon beszerzéséhez szükséges.

**GAMESZ** ***felhalmozási pénzforgalmi kiadások*** előirányzata 1.400 ezer forinttal emelkedik. Ebből az összegből kívánja az intézmény beszerezni a jégpálya belépő jegyeinek árusításához szükséges pénzes automatát.

**Gróf I. Festetics György Művelődési Központ *felhalmozási pénzforgalmi kiadás*** előirányzata 559 ezer forinttal növekszik.

Fenti összegből valósul meg:

2 db kombi étel-ital automata vásárlására fordítható előirányzat 450 ezer Ft összegű megemelése.

1 db MTD vontatható gyepszellőztető, valamint

1 db HECT 260 szóró kocsi beszerzése

Utóbbi két eszközt a Korok és Borok beruházás rendezvénytér, füves területének karbantartásához kell beszerezni.

**Teréz Anya Szociális Integrált Intézmény** ***felhalmozási pénzforgalmi kiadások*** előirányzata nem változik.

Az intézmény a beruházások előirányzatából - fogorvosi kezelőegység cseréjéről - 1.179 ezer Ft-ot felújításra kér átcsoportosítani, mely a fogorvosi kezelőegység felújítását szolgálja.

**IV. LÉTSZÁM**

Jelen rendelettervezet az Önkormányzat és a Művelődési intézmény esetében tartalmaz létszámot érintő módosítást.

A Római kori romok felújítását célzó projektben az Önkormányzat vállalta 1 fő gondnok 5 éves időtartamú foglalkoztatását. A határozott idejű foglalkoztatási jogviszony október végén lejár. Ugyanakkor a Római kori romkert továbbra is igényli a gondnok közreműködését, figyelmét.

Az Önkormányzatnál korábban munkaviszonyban foglalkoztatott 1 fő létszám, 2016. november 1. napjától átszervezésre kerül a Gróf I. Festetics György Művelődési Központ főfoglalkozású közalkalmazotti létszáma közé.

Az Önkormányzat létszámkerete november 1. napjával csökken 1 fővel, 6 főre módosul.

A Gróf I. Festetics György Művelődési Központ létszámkerete ez év november 1. napjától 1 fővel emelkedik, 23 fő lesz.

Az önkormányzat és intézményei létszámkerete nem módosul, továbbra is 251 fő.

**V.**

**ÖSSZEFOGLALÓ**

A jelen előterjesztéssel benyújtott - 2016. évi költségvetés módosításáról szóló - rendelettervezet a város költségvetését 3.066.397 ezer Ft bevételi és ugyanannyi összegű kiadási főösszegre módosítja.

A költségvetés módosítását a Bizottságok tárgyalják.

Kérem a Tisztelt Képviselő-testületet, hogy a – költségvetést módosító rendelettervezet és a tájékoztató mellékletek megismerése és megvitatása után – jelen előterjesztéssel benyújtott költségvetési rendeletmódosítást szíveskedjen elfogadni.

A rendelet módosítása minősített szótöbbséggel fogadható el.

**VI.**

**Előzetes hatásvizsgálat**

A jogalkotásról szóló 2010. évi CXXX. törvény 17. §. (1) bekezdése alapján a jogszabály előkészítője – a jogszabály feltételezett hatásaihoz igazodó részletességű – előzetes hatásvizsgálat elvégzésével felméri a szabályozás várható következményeit.

**Rendelet-tervezet címe:** Hévíz Város Önkormányzat 2016. évi gazdálkodásáról szóló 2/2016. (I. 29.) rendelet módosítása

**Költségvetési hatása:** A 2016. évi költségvetési rendelet módosításáról szóló rendelet megalkotásához, módosításához kapcsolódó előzetes hatásvizsgálat során megállapítható, hogy az önkormányzatnak az államháztartásról szóló 2011. évi CXCV. törvény 34. §-ában foglalt lehetősége és egyben kötelezettsége, hogy a költségvetési rendeletében megjelenő bevételek és kiadások módosításáról, a kiadási előirányzatok közötti átcsoportosításokról a Képviselő-testület döntsön. A rendeletmódosításra negyedévenként a képviselő-testület döntése szerinti időpontokban, de legkésőbb az éves költségvetési beszámoló elkészítésének határidejéig kerülhet sor.

**Rendelet megalkotásának szükségessége:** A rendeletmódosításról szóló rendelet megalkotásának elmaradása esetén a Képviselő-testület által évközben hozott határozatokban szereplő – az eredeti költségvetésben még nem nevesített - feladatok megvalósításához nem áll rendelkezésre előirányzat. Emiatt a működési és beruházási feladatok végrehajtása nem lehetséges. Az évközben folyósított önkormányzatok általános és ágazati feladatokat finanszírozó támogatások összege, a működési célú költségvetési támogatások és kiegészítő támogatások összegének módosulása, Áht-n belülről és kívülről átvett pénzek összege, a közhatalmi, egyéb működési és felhalmozási többletbevételek rendeletmódosítás hiányában nem kerülne átvezetésre a rendeleten, a költségvetési bevétel nem a valós képet mutatná.

**A jogszabály alkalmazásához szükséges személyi, szervezeti, tárgyi és pénzügyi feltételek**: Jelen költségvetés-módosítási rendelettervezet az önkormányzatra és valamennyi intézményre vonatkozóan tartalmaz működési, valamint az önkormányzat és - a Brunszvik Teréz Napközi Otthonos Óvoda kivételével - valamennyi intézmény esetében tartalmaz felhalmozási bevételi előirányzat módosítást. A módosítás érinti a személyi juttatásra és munkáltatót terhelő szociális hozzájárulási adóra, dologi kiadásokra, az egyéb működési kiadásokra és a felhalmozási kiadásokra vonatkozó előirányzatokat.

A tárgyi feltételek vizsgálata nem értelmezhető a rendelet megalkotása kapcsán, a pénzügyi feltételek vizsgálatára pedig azért nincs szükség, mivel a pénzügyi feltételeket maga a költségvetés határozza meg.

A költségvetési rendeletmódosítás társadalmi, gazdasági, környezeti és egészségi hatása csupán közvetett, a társadalom és a gazdaság egy szűkebb körét, a város és vonzáskörzetéhez tartozó lakosságot érinti a benne foglalt feladatok és célok megvalósítása érdekében. A rendelkezésre álló előirányzatok módosítása befolyásolja a kötelezően ellátandó feladatok minőségét, az önként vállalt feladatok mennyiségét és azok színvonalát.

**VII.**

**Felülvizsgálatok- egyeztetések**

|  |  |  |  |
| --- | --- | --- | --- |
| **Polgármesteri Hivatal** | | | |
| **név** | **beosztás/feladat** | **aláírás** | **megjegyzés** |
| Kondákorné Farkas Erika | Költségvetési ügyintéző |  |  |
| Szintén László | Közgazdasági osztályvezető/pénzügyi ellenőrzés |  |  |
| Dr Márkus Mirtill | Szervezési és jogi osztályvezető |  |  |
| Dr. Tüske Róbert | Jegyző/törvényességi felülvizsgálat |  |  |

|  |  |  |  |
| --- | --- | --- | --- |
| **Külsős partner** | | | |
| **név** | **beosztás** | **aláírás** | **megjegyzés** |
|  |  |  |  |
|  |  |  |  |